I går hadde partiene gruppemøter, og her spisset KrF og Venstre kravene om hva de må ha på bordet for å støtte budsjettet.
– KrF har gjort det klart at også vi må ha tydelige seire i det endelige 2017-budsjettet, sier leder av finanskomiteen, Hans Olav Syversen (KrF), til Dagsavisen.
Det gjelder spesielt på økt kontantstøtte og flere pedagoger i barnehagene. I tillegg er økt lærertetthet i grunnskolen en prioritet.
– Venstre bruker forhandlingene til å sikre et budsjett som er bra for både klimaet og samarbeidsklimaet, sier Venstres finanspolitisk talsperson, Terje Breivik, til Dagsavisen.
Høyre og Frps budsjettforhandlere hadde også et eget møte for å diskutere fremdrift, men også for å snekre sammen et nytt tilbud til sentrum.
Dersom Venstre og KrF på ny avviser det regjeringen legger frem, er det trolig at budsjettforhandlingene løftes opp til de parlamentariske lederne.
– Vi har ikke snakket om dette enda, sier Limi i Frp.
Kommentar: Thriller til siste åndedrag (Arne Strand)